CELEX: 32013D0797
Language: mt
Date: 2013-12-16 00:00:00
Title: 2013/797/UE: Deċiżjoni ta’ Implimentazzjoni tal-Kunsill tas- 16 ta’ Diċembru 2013 li timplimenta r-Regolament tal-Kunsill (UE) Nru 1024/2013 tal- 15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu

24.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 352/50
            
         DEĊIŻJONI TA’ IMPLIMENTAZZJONI TAL-KUNSILL
   tas-16 ta’ Diċembru 2013
   li timplimenta r-Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu
   (2013/797/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 291(2) tiegħu,
   Wara li kkunsidra r-Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (1), u b’mod partikolari l-Artikolu 26(3) tiegħu,
   Billi:
   
               (1)
            
            
               Fil-15 ta' Ottubru 2013, il-Kunsill adotta r-Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu.
            
         
               (2)
            
            
               L-ippjanar u l-eżekuzzjoni tal-kompiti kkonferiti lill-BĊE għandhom jitwettqu b'mod sħiħ minn korp intern magħmul mill-President u l-Viċi President tiegħu u erba’ rappreżentanti tal-BĊE u rappreżentant wieħed tal-awtorità kompetenti nazzjonali f’kull Stat Membru parteċipanti (“Bord Superviżorju”).
            
         
               (3)
            
            
               Il-Bord Superviżorju għandu jkun korp essenzjali fit-twettiq ta’ kompiti superviżorji mill-BĊE, kompiti li sa issa dejjem kienu f’idejn l-awtoritajiet kompetenti nazzjonali. Għal din ir-raġuni, il-Kunsill għandu jingħata s-setgħa li jadotta deċiżjoni ta' implimentazzjoni sabiex jaħtar fost l-oħrajn il-President tal-Bord Superviżorju.
            
         
               (4)
            
            
               F'konformità mal-Artikolu 26(3) tar-Regolament imsemmi hawn fuq, u wara li sama' l-Bord Superviżorju, il-BĊE ippreżenta proposta għall-ħatra tal-President tal-Bord Superviżorju lill-Parlament Ewropew għall-approvazzjoni fit-22 ta' Novembru. Il-Parlament Ewropew approva din il-proposta fil-11 ta' Diċembru.
            
         
               (5)
            
            
               Sussegwentement, fil-11 ta' Diċembru 2013, il-BĊE ppreżenta lill-Kunsill proposta għall-ħatra tal-President tal-Bord Superviżorju.
            
         ADOTTA DIN ID-DEĊIŻJONI:
   Artikolu 1
   Is-Sinjura Danièle NOUY hija maħtura President tal-Bord Superviżorju tal-Bank Ċentrali Ewropew.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
   
      Magħmul fi Brussell, is-16 ta’ Diċembru 2013.
      
         
            Għall-Kunsill
         
         
            Il-President
         
         V. JUKNA
      
   
   
      (1)  ĠU L 287, 29.10.2013, p. 63.